Beurtkrag vir Saterdag (vir eers) opgeskort(Argieffoto: Pixabay.com) Die kragvoorsiener Eskom het ŉ kort rukkie gelede gesê beurtkrag word nié Saterdag in werking gestel nie. “Geen beurtkrag word vanoggend of deur die loop van die dag verwag nie.” Die sukkelende onderneming het gesê die stelsel bly onder druk en daar is dus ŉ beperkte kans dat beurtkrag teen vanaand en Sondag ingestel kan word. “Danksy die goeie werk wat ons spanne oornag gedoen het, was daar ŉ verbetering in die kragnetwerk.” Eskom sê sy pompopgaarskemas is voldoende hervul en daar word steeds gewerk om die dieselvlakke by sy oopsiklus-gasturbines te verbeter. Teen Saterdag om 06:30 was 13 027 MW nié beskikbaar in die stelsel nie. “Ons sal Suid-Afrikaners gereeld op die hoogte hou van die vooruitsigte vir die res van die naweek en die komende werksweek.” Eskom het aanvanklik laat Vrydag gesê fase 1-beurtkrag sal Saterdag van 09:00 af geld.